Йоханес Бобровски
Бъзов цвят

Превод от немски: Венцеслав Константинов, —

chitanka.info

Идва

Бабел, Исак.

И говори: „По време на погрома

бях още дете,

на моя гълъб

откъснаха главата.“

Къщи по дървонастлана улица,

огради с цъфнал бъз над тях.

Протрит до бяло праг,

стълбичка, извеждаща надолу…

Тогава, помниш, се проточи

кървавата диря.

Хора, казвате: „Нека забравим…“

Израстват младите,

смехът им — бъзов храст.

Хора, бъзовият цвят би могъл

да загине

от вашето безпаметство.

1962

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.